《劝农香山》
宋代·丁逢

宿云留润欲侵衣，草长山腰路溅泥。
映屋画图花远近，接畦湍濑水高低。
人趋南亩生涯乐，春入东灾土脉齐。
说与老农还自笑，近来辛苦惯扶犁。

作者简介：宋常州晋陵人，字端叔。孝宗乾道二年进士。金人遣乌林答天钖贺生辰，怙强骄倨，众愤莫能制，逢上书乞借上方剑斩之，孝宗嘉其材气可尚。累知安丰、盱眙二军，皆有政绩。仕终宝谟阁待制、知郴州。有《南征集》。